[{"text_idx": "#000001", "text": "Fe allai cleifion sy'n colli apwyntiadau mewn ysbytai gael dirwy o \u00a310, os yw'r Ceidwadwyr yn ennill etholiad y Cynulliad y flwyddyn nesaf."}, {"text_idx": "#000004", "text": "Dywedodd y Gweinidog Iechyd y byddai gweithredu dirwy o'r fath yn anodd, ac mae sefydliadau iechyd wedi beirniadu'r cynllun."}, {"text_idx": "#000005", "text": "Nid yw'r ffigyrau yn cynnwys apwyntiadau meddyg teulu gafodd eu colli, ond daeth ymchwiliad gan Bwyllgor Cyfrifon Cyhoeddus y Cynulliad i'r canlyniad bod cleifion yn methu a mynd i un ymhob 10 o apwyntiadau meddyg teulu - hyd at 600,000 y flwyddyn."}, {"text_idx": "#000006", "text": "Mae amcangyfrif bod apwyntiadau ysbyty sy'n cael eu colli wedi costio \u00a3180m i'r Gwasanaeth Iechyd ers 2012/13."}, {"text_idx": "#000007", "text": "Mae'r Ceidwadwyr wedi dweud y byddan nhw'n cyflwyno cynllun peilot - fyddai'n dirwyo cleifion sy'n methu apwyntiadau'r GIG ychydig o'r gost o'r adnoddau gafodd eu gwastraffu."}, {"text_idx": "#000011", "text": "Daeth po\u0302l o'r Gwasanaeth Iechyd gan ICM Research a BBC Cymru eleni i'r canlyniad bod 81% o bobl yn cefnogi'r syniad o ddirwy i'r rhai sy'n colli apwyntiadau meddyg teulu neu ysbyty."}, {"text_idx": "#000015", "text": "Y ddadl yw mai'r ffordd orau o newid ymddygiad anghyfrifol yw drwy gosbi'r rhai sy'n gyfrifol yn ariannol."}, {"text_idx": "#000016", "text": "Mae sefydliadau iechyd yn cydnabod fod methu apwyntiadau yn broblem fawr - yn enwedig ar adeg pan fo rhestrau aros yn ymestyn a nifer yn cael trafferth trefnu apwyntiad cyfleus gyda'i meddyg teulu."}, {"text_idx": "#000018", "text": "Yn aml, y math o gleifion sydd a'r angen mwyaf am ofal."}, {"text_idx": "#000019", "text": "Mae llefarydd y Ceidwadwyr ar Iechyd, Darren Millar, wedi cyhuddo Llywodraeth Cymru o fethu a mynd i'r afael a'r broblem o golli apwyntiadau."}, {"text_idx": "#000020", "text": "\"Mae gyda ni'r hawl i ddefnyddio'r GIG ond mae'n rhaid i ni wneud hynny mewn ffordd gyfrifol,\" meddai."}, {"text_idx": "#000021", "text": "\"Tra bod rhai sy'n methu apwyntiadau yn gwneud hynny am resymau sydd allan o'u rheolaeth, y realiti yw bod llawer ddim.\""}, {"text_idx": "#000025", "text": "\"Syth chi'n meddwl am y manylion, mae'r syniad yn diflannu fel syniad sy'n gallu gweithio,\" meddai."}, {"text_idx": "#000027", "text": "\"Os ddim, dwi'n gweld yn syth, dyma syniad sy'n mynd i fod yn gymhleth dros ben i redeg.\""}, {"text_idx": "#000030", "text": "Mae Coleg Brenhinol y Meddygon Teulu yn dweud eu bod yn gwrthwynebu'r cynllun o godi tal am apwyntiadau, dan unrhyw amgylchiadau."}, {"text_idx": "#000031", "text": "\"Byddai codi tal am apwyntiadau yn newid un o sylfeini meddygaeth teulu - bod gofal iechyd yn rhad ac am ddim pan fod ei angen,\" meddai llefarydd."}, {"text_idx": "#000032", "text": "\"Gall apwyntiadau sy'n cael eu colli fod yn rhwystredig ond mewn nifer o achosion mae rhesymau dilys gan gleifion am fethu a mynychu - ac fe alle nhw fod yn rhybuddion bod rhywbeth mwy difrifol o'i le.\""}, {"text_idx": "#000041", "text": "Carchar yn 'agoriad llygad i anghyfiawnder'"}, {"text_idx": "#000047", "text": "Cysylltwch a\u0302 niTabledi a ffonau symudolHefyd yn Gymraeg"}]